அகர்தலாவில் உள்ள சதுர்தச கோவில்
**சதுர்தச தேவதை** (Chaturdasa Devata) அல்லது **பதினான்கு கடவுள்கள்** என்பது இந்திய மாநிலமான திரிபுராவில் வழிபடப்படும் சைவ இந்துக் கோயில் ஆகும்.

கண்ணோட்டம்
----------

மரபுகளின்படி, இந்த தெய்வங்களை வழிபடுவதற்கான தோற்றம் *மகாபாரதத்தில்* தருமனின் ஆட்சிக்கு சமகாலமாக இருந்தது. திரிபுராவின் பழம்பெரும் பழங்கால மன்னர்களில் ஒருவரான திரிபுர் என்பவர் இறந்த பிறகு, கடவுள் சிவன் அவரது தனது விதவைக்கு ஒரு மகனையும் வாரிசையும் வழங்க உறுதியளித்ததாக கூறுகிறார்கள். இருப்பினும், சதுர்தச தேவதை வழிபாடு முறையாக ராச்சியத்தில் கடைப்பிடிக்கப்பட வேண்டும் என்று கடவுள் கட்டளையிட்டார்.   வரலாற்று ரீதியாக, திரிபுராவின் பழங்குடியான திப்ரா மக்கள்பிந்தையவர்களின் செல்வாக்கு இப்பகுதியை அடைந்தபோது, அவர்களின் பூர்வீக கலாச்சாரம் மற்றும் மதத்தை இந்து மதத்துடன் சரிசெய்ததாக நம்பப்படுகிறது. பிராமணரல்லாத உயர் பூசாரிகளான *சாண்டாய்*, அவர்களின் சடங்குகள் மற்றும் பூசைகளை தொடர்ந்து செய்து வந்தனர். ஆனால் முக்கியமான இந்து தெய்வங்களை உள்வாங்கிக் கொண்டனர். இதன் விளைவாக அவர்களின் தேசிய தேவதை சதுர்தச தேவதையாக மாறியது. தெய்வங்கள் தொடர்புடைய பிராமணப் பெயருடன் அடையாளம் காணப்பட்டன. 

அவைகள் திரிபுராவின் முன்னாள் ஆட்சியாளர்களான மாணிக்ய வம்சத்தின் குல தெய்வங்களாக ஆயின. தேவ மாணிக்யா மற்றும் அவரது மகன் விஜய மாணிக்யா போன்ற மன்னர்களின் கீழ் அவைகளின் நினைவாக மனித தியாகங்கள் செய்யப்பட்டன.  இருப்பினும் இந்த நடைமுறை 1600 களின் பிற்பகுதியில் அழிந்து விட்டது. அடுத்த நூற்றாண்டில், தெய்வங்களுக்கு அர்ப்பணிக்கப்பட்ட தற்போதைய கோயில் கிருஷ்ண மாணிக்யாவால் அகர்தலாவில் கட்டப்பட்டது, இருப்பினும் பழைய தலைநகரான உதய்ப்பூரில் ஒரு முந்தைய அமைப்பும் இருந்தது. 

திரிபுராவில் சதுர்தச தேவதை வழிபாடு இன்றும் தொடர்கிறது. அவர்களின் திருவிழாவான கர்ச்சி பூஜை, மாநிலத்தின் மிக முக்கியமான ஒன்றாகும். இது ஜூலை மாதத்தில் ஒரு வார காலமாக நடைபெறுகிறது. கொண்டாட்டத்தின் முதல் நாள் அரசு விடுமுறையாக அறிவிக்கப்படுகிறாது. 

|  |
| --- |
| **சதுர்சாச தேவதாவின் தெய்வங்கள்** |
|  | பெயர் | பிராமண சமமான | பங்கு |
| 1. | **ஹரா** | சிவன் | அழிப்பவர் |
| 2. | **உமா** | துர்கா | சிவனின் துணைவி |
| 3. | **ஹரி** | விஷ்ணு | பாதுகாப்பவர் |
| 4. | **மா** | லட்சுமி | விஷ்ணுவின் துணைவி மற்றும் செழுமையின் தெய்வம் |
| 5. | **பானி** | சரஸ்வதி | அறிவின் தெய்வம் |
| 6. | **குமார** | கார்த்திகேயா | போர் கடவுள் |
| 7. | **கணபா** | விநாயகர் | ஞானத்தின் கடவுள் |
| 8. | **பித்து** | சந்திரா | நிலவு |
| 9. | **கா** | பிரம்மா | உருவாக்கியவர் |
| 10. | **அப்தி** |  | சமுத்திரம் - கடலின் கடவுள் |
| 11. | **கங்கை** | கங்கை | கங்கை நதி |
| 12. | **சேகி** | அக்னி | நெருப்பு கடவுள் |
| 13. | **காமா** | காமதேவா | அன்பின் கடவுள் |
| 14. | **ஹிமாத்ரி** | ஹிமாவத் | இமயமலை மலைகள் |
|

சான்றுகள்
---------

1. ↑  Sharma, Suresh Kant; Sharma, Usha (2015). *Discovery of North-East India*. **11**. New Delhi: Mittal Publications. பக். 3. பன்னாட்டுத் தரப்புத்தக எண்:978-81-8324-045-1. .
2. ↑  Saigal, Omesh (1978). *Tripura*. Delhi: Concept Publishing Company. பக். 31. .
3. ↑  Bhattacharjee, Priyabrata (1985). *The Religious History of the Tipras on the Background of Karchipuja*. Agartala: North East India History Association. .
4. ↑  Edward Albert Gait (1898). "Human sacrifices in ancient Assam". *Journal of the Asiatic Society of Bengal* (Calcutta: Asiatic Society of Bengal) **LXVII** (III): 59. .
5. ↑   *The Land of Fourteen Gods: Ethno-cultural Profile of Tripura*. .